شەفەق نیوز/ نویسینگەی باوەت رفیایەیل ئیزدی لە دهۆک، ئمڕوو دووشەممە، خەوەردا لە ئازادکردن دویەتیگ ئیزدی لە کامپ هۆل لە سوريا.
حسێن کوتو وەرپرس نوسینگەگە ئەرا ئاژانس شەفەق نیوز وت: ئەو دویەت ئیزدیە (روسیتا حەجی باجو) لە تەمەن ١٦ ساڵان لە رفیان لە کامپ هۆل رزگار بوی، وئەوەسا وەی نزیکە رەسێدە هەرێم کوردستان.
کورو وتیش: کارەیل مینەکردن رفیایەیل وەردەوامە، تایبەت لە کامپ هۆل وناوچەیلیگ لەناو زەوی سوریا.
لەباوەت دەور حکومەت عراق لە ئازادکردن رفیاییەل، کورو وت: حکومەت عراق ئەرک خوەی وەرانوەر رزگارکردن رفیایەیل جیوەجی نەکردیە، وتیش: چەن جاریگ داوای دەسمیەتی لەلی کردیمن، باوجی تا ئیسە هویچ گامیگ نەنایە.
حسێن کورو دووپات لە ئازادکردن زیاتر لە ٣٥٠٠ کەس لە ژن ومناڵ کرد لە بنچینەی ٦٤٠٠ ئیزدی وەدەس چەکدارەیل داعش لە مەوقەی داگیرکردن ناوچەیل شەنگال لە ٢٠١٤ رفیانە.
